༈ དཔོན་བཙུན་དཀོན་མཆོག་གྲགས་ལ་བསྟོད་པ། དཀོན་མཆོག་གསུམ་དངོས་བླ་མ་བརྒྱུད་པ་ཡིས།།
རྗེས་བཟུང་རྣམ་དཀར་གྲགས་པའི་དཔལ་གྱིས་བརྗིད། །ལུང་རྟོགས་ཡོན་ཏན་ཚོགས་ལ་
དབང་འབྱོར་བ། །འདྲེན་པ་མཆོག་གི་གཙོ་ལ་གུས་པས་འདུད། །བསླབ་གསུམ་རྒྱན་གྱིས་
རབ་མཛེས་སྐུ་མངའ་བ། །སྒྲུབ་ལ་བརྩོན་པས་ས་ལམ་ཀུན་བགྲོད་ནས། །རང་གཞན་དོན་
གཉིས་མཐར་ཕྱིན་མཛད་པ་ཅན། །རྒྱལ་སྲས་སེམས་དཔའ་ཆེ་ལ་གུས་པས་འདུད། །ཐེག་
མཆོག་ཉམས་ལེན་རིམ་གཉིས་རྣམ་འབྱོར་གྱིས། །ལྷ་དང་ཡེ་ཤེས་སྣང་བས་དུས་འདའ་ཞིང་།།
ཐ་མལ་སྣང་ཞེན་རྟོག་པས་མི་བརྫི་བའི། །རིག་པ་འཛིན་པའི་རྣལ་འབྱོར་ཆེ་ལ་འདུད། །ཅེས་
པ་འདི་ཡང་སྒྲུབ་པ་ལ་མཆོག་ཏུ་གཞོལ་བའི་བླ་མ་དཔོན་བཙུན་པ་ལ་གསོལ་འདེབས་ཀྱི་ཚིག་
དགོས་ཟེར། སློབ་བུ་རྣམས་ཀྱིས་བསྐུལ་ནས། དགེ་སློང་བསོད་ནམས་ཀྱིས་བྲིས་པའོ། །
ཤུབྷཾ༎ ༎